Kiøbenhavns Postrytter, 1790-09-20
Kiøbenhavn, den 20 September. Tirsdagen den 14de September efterat Hs. Kongel. Høihed Kronprindsen med høie Gemalinde, Hs. Kongel. Høihed Kronprindsesse Maria Sophia Friderica Aftenen forhen i høieste Velgaaende var ankommen til Frederichsberg Slot, behagede Hs. Majestæt Kongen tilligemed Høistbenævnte og øvrige Kongel. og Fyrstel. Personer at spise til Middag i Cabinettet paa Frederichsberg, hvorfra Allerhøist og Høistbemeldte om Eftermiddagen Kl. 2 3/4 Slet, begave sig til Samlingspladsen ved Blaae-Gaard, hvorfra Jndtoget skedte i følgende Orden: 1) En Escadron af Liv-Garden til Hest; 2) den yngste Staldmester Brochenhuus; 3) Geheimeraad og Hofjægermester Krogh, som Hofmarechal med Hofmarechalstaven i Haanden; 4) Kammerjunker Døring og den hos Hs. Durchl. Abbedissen af Walløe værende Cavailler, Kammerjunker Normann; 5) Kammerjunkerne Bülow og Fritz Brochenhuus; 6) Kammerjunkerne v. Krogh og Bulow; 7) to af Hs. Majestæt Kongens ældste Kammerjunkere, v. Bentzon og v. Staffeldt; 8) Hofjægermester Sehestedt; 9) Hofjægermester Greve Rantzau; 10) Kammerherrerne Bulow og Giedde; 11) Kammerherre Brackel; 12) Hofmester Buchwald; 13) Kammerherre Marechal Lowzow; 14) den administrerende Directeur ved Theatret, Kammerherre, Warnstedt; 15) Ober-Falkoneermester de la Calmette; 16) Ober-Ceremoniemester Geheimeraad Kalkreuter; 17) Ober Jægermester Geheime-Conferentsraad Greve Holstein; 18) Ober=Kammerherren General Eickstedt; 19) Hofmester Brochenhuus; 20) Geheimeraad Marechal Bülow; 21) Ober-Hofmarechallen Geheime-Conferentsraad Numsen, med Ober=Hofmarechalstaven i Haanden, forved hver af disse med 6 Heste bespændte Equipager, gik 4 Livree=Betiente, 22) Hs. K. H. Kronprindsens Generaldjutant Lieutenanter til Hest, 23) de Kongel. General-Adjutanter af Søe- og LandEtaten til Hest, 3 og 3 tilsammen, og de yngste forrest; 24) den første Staldmester Kammerherre Hauch, som reed paa Dandseren; 25) Hs. M. Kongens 4 Løbere og Hs. K. H. Kronprindsessens Løber, alle i en Rad; 26) Kongens 2de Stadsjægere, 12 af Hs. Majestæts Laqvaier og 2 af Hs. K. H. Kronprindsessens, 4 i hver Rad; 27) Hs. M. Kongen med Hs. K. H. Kronprindsesse Maria paa Sin venstre Side i en med 8 hvide Hingster bespændt Stadsvogn, ved hver Side af denne Vogn gik 3 Pager, paa høire Side af Vognen reed Commandanten Generallieutenant Bar. Haxthausen, som modtog Hs. Majestæt ved Fæstningens Glacis, og paa vestre Side Ober-General-Adjutanten Generallieutenant Ahlefeldt, 28) Deres K. H. Kronprindsen og Prindsesse Sophia Friderica, 29) Deres K. H. Arveprindsen og Prindsesse, Lovisa Augusta, ved hver Side af disse Equipager gik 2 Pager, Løbere og Laqvaier foran; 30) Hs. Høifyrstel. Durchl. Arveprindsen af Augustenborg og Hds. Durchl. Prindsessen, af Glücksborg, Abbedisse til Walløe, ved hver Side af denne Vogn gik 1 Page, Løber og Laqvaier foran, 31) Hs. Durchl. Prinds Christian af Augustenborg, med Laqvaier foran Prindserne Emil af Augustenborg og af Würtemberg fulgte ikke med, siden de paraderede ved Deres Militaire Corps. Herpaa fulgte Damerne: 32) Frøken Hofmesterinde Berlechingen og Kammerfrøken Schmettau, 33) Kammerfrøken Møsting og Frøken Møsting; 34) Frøken Staffeldt og Comtesse Holck, 35) Comtesse Holstein og Frøken Bülow, 36) Frøkenerne Rosenørn og Lüttichau, 37) Baronesse Holck og Frøken Krogh; 38) Frøken Brackel hos Abbedissen; 39) Ceremoniemesteren Geheimeraad Raben; 40) den 2den Escadron af Garden til Hest sluttede Toget. Saasnart Toget var kommen inden for Nørreport, bleve alle Fæstningens Kanoner løsnet 3 Gange, ligesom og, da Toget var passeret ind af Slotsporten og kommen paa Slottet, 2de i Kanalen liggende Kanoneerbaade, som med alle Nationers Flag var beprydede, løsnede 3 Gange 27 Kanonskud. Toget skeede fra Nørreport, (hvor Waisenhuus Børnene modtoge de høye Herskaber med Sang, og strøede Blomster, over Skidentorvet (hvor en Æreport, af Brygger Lauget var opreist, med Sang af Brygger Børn) igiennem Nørregade (hvor et Tempel var opreist, og hvor Frue Sogns Pleie-Anstalts Børn ligeledes modtog Allerhøyst og Høystbenævnte Herskaber med Sang) omkring Fontainen paa gammel Torv, forbi Raadhuuset. (hvor en Decoration var opsat) igiennem Vimmelskaftet, over Amagertorv, igiennem Østergade til Kongens Nyetorv (hvor en Æreport af den Jødiske Nation var opreist), forbi Hoved Vagten ud af store Kongensgade, igiennem Tværgaden, Breedgaden til Frederichs Plads, omkring Statuen, igiennem Amaliegaden, forbi Garnisons Kirke til Bredgaden, forbi Charlottenborg (hvor og en Decoration var opsat) Giethuuset, Comediehuuset (hvor et smukt Lempel ved Navn Appollo Tempel var foranstaltet, og hvor Theatrets Sangere og Sangerinder lode sig høre) ned af Kanalen (hvor en smuk Æreport af Admiralitetet var bekostet opreist) over Holmens Broe og Slotspladsen, igiennem den store Slotsgaard, hvor de Høye Herskaber ankom Kl. 6, og steeg af Vognene ved Dronningens Steentrappe som med en Decoration var forsynet, og hvor alle Damer og Cavaillerer modtoge Dem, og geleidede Dem optil Hs. K. H. Kronprindsessens Forgemak, hvor Cadet Corpset paraderede. – Overalt i de Gader hvor Toget passerede, vare Borgerskabet, Garnisonen og Holmens faste Stok i Gevæhr og paraderede; ligesom og Livgarden til Fods paraderede paa Slotsgaarden. – Saasnart Hs. M. Kongen og Hs. K. H. Kronprindsessen indtraadde i Forgemakket, bleve Dørrene til Audience Gemakket aabnede hvor Hs. M. Dronningen modtog Hs. K. Høyhed. - Derefter blev den Svenske Ambassadeur, og siden efter Prindserne Emil og Christian af Augustenborg samt Prindsen af Würtemberg og tilsidst alle Stats Ministrene indladte til Audience, hvorpaa fulgte den heele forsamlede Cour af Cavaillerer og Damer, da Couren var forbi var Hs. M. Kongens Galla Bundtetrads-Taffel i Riddersalen, paa 164 Couverts, hvor alle Kongelige og Fyrstelige Personer spiiste paa Guld. Deres Majestæter Kongen og Dronningen, samt Deres K. H. Kronprindsen og Kronprindsessen bleve den Aften serverede af Geheimeraader; Deres K. H. Arveprindsen, Prindsesserne Sophia Friderica og Lovise Augusta af Kammerherrer som vare Riddere af Dannebroge; Hs. D. Arveprindsen af Augustenborg, af en Kammerherre uden Baand og Hds. D. Abbedissen af en Hofjunker. - Ligeledes var et Marechals Taffel i Apartementsalen paa 120 og et dito i Drabantsalen paa 150 Couverts. – Byen var overalt den Aften paa det smukkeste Jllumineret.